Foro (Interrete)

Un foro de internet, o tabula de messages, es un sito de discussion in linea ubi personas pote haber conversas in forma de messages publicate. Illos differe del salas de chat proque le messages sovente es plus longe que un linea de texto e es al minus temporalmente archivate. In addition, dependente del accesso de un usator o le configuration del foro, un message publicate poterea esser approbate per un moderatore ante devenir visibile publicemente.

Foros ha un specifico collection de jargon associate con illos; pro exemplo, un conversation unic es nominate un "filo" o topico.

Un foro de discussion ha un structura hierarchical o in forma de arbore: un forum pote contener un numero de subforos, que cata un pote haber varie topicos. In un topico de un forum, cata nove discussion initiite es nominate un filo e pote esser respondite per tote le personas que desira facer lo.

Dependente del configuration del foro, usatores pote esser anonyme o deberea registrar se con le forum e postea messages posteriormente con un accesso. In le majoritate de foros, usatores non ha bisogno de registrar se pro leger messages existente.
Categoria:Internet